Gulielmus Shakesperius
Gulielmus Shakesperius Res apud Vicidata repertae: Nativitas: Aprilis 1564; Stratfordia super Avonam Obitus: 23 Aprilis 1616; Stratfordia super Avonam Patria: Anglia Familia Genitores: John Shakespeare; Mary Shakespeare Coniunx: Anne Hathaway Proles: Susanna Hall, Hamnet Shakespeare, Judith Quiney Memoria Sepultura: Holy Trinity Church Insignia heraldica Gulielmus Shakesperius sive Shaksperius, vulgo William Shakespeare (Stratfordiae super Avonam in Anglia natus anno 1564; ibidem 1616 mortuus), fuit Anglicus tragoediarum comoediarumque necnon fabularum historicarum auctor et poeta, maximus linguae Anglicae scriptor et praestans orbis terrarum dramatista late habitus. Poeta civitatis Angliae saepe appellatur, et vates Avonae. Etiam fuit carminum compositor, histrio, theatri procurator. Opera eius exstantia, inter quae conlaborationes cum scriptoribus aliis, in duodequadraginta circiter ludis scaenicis, 154 carminibus (sonettis), nonnullis poëmatibus generum variorum duobusque narrativis consistunt. Eius opus dramaticum tam Anglice quam permultis linguis conversum saepissime omnium scriptorum scaenicorum peragitur.